**EOL-tört-hez, az AGEbeli Gamauf-kéziratok megvásárlása a Bauhofer-naplóban, 2024.szept.27./30.**

Már 2015-ben kijegyzeteltem, de most kimásoltam a 2004-es Bauhofer-napló G.Hausmann-féle átírása gépelt kéziratából a megfelelő oldalakat, kiemelve sárgával a megfelelő részeket.

A Bauhofer-napló 2004-es átirata a 212, 213, 214, 215., 217., 221.o-on fogl. e kérdéssel. A 223.o-on is van egy utalás Mária Dor. részére beszerzendő iratokra, Székáccsal összefüggésben, de ez kérdés, hogy idetartozik-e.

1./ Mária Dorottya Gamauf-kéziratokon kívül **további jelentős anyagot, könyveket és iratokat vásárolt az EOL részére**! 500 könyv. Ezen adományt Mária Dorottya württembergi pecsétjével pecsételték le. Pl. a Luther: Von der Freiheit kézirata is közte van /bár ez nem tűnik eredetinek/.

1846.jan.25. Zapf lelkész közölte Bauhoferrel, hogy híre van egyháztörténeti kéziratokról, amelyek Doleschall somorjai tanárnál és prédikátornál, Modorban vannak ?, aki 200 ft-ot kér érte. Mária Dorottya próbálja összeszedni a pénzt, mert értékesnek tartja a kéziratokat. De a kéziratokat Bauhofernek kell elhoznia, mondja Mária Dorottya. Ha májusban hazautazik (Württemberg?), akkor magával viszi ezeket, átadja Barthnak ?, aki majd egyháztörténetet ír belőle. Bauhofernek így nemsokára útra kell kelnie az értékes kéziratok miatt. Dregályi győri lelkész már magához vette a **Gamauf-féle kéziratokat** /?/,

1846.febr.2.: Zapf lelkész levelében írja: **Doleschall lelkész Modorban értékes protestáns magyarországi egyháztörténeti kéziratokkal** rendelkezik. Doleschall mellékelt levelében arról ír, hogy e kéziratokat 200 ft-ért eladná. A kéziratok közt egy egyháztörténet 1608-1681 közti időről szól, ha nem félne, hogy emiatt Munkácsra kerülhet.[[1]](#footnote-1) A hercegnő javasolja, hogy az első adandó alkalommal B. Modorba utazzék a kéziratok átvétele miatt.

/a szöveg és tartalom értelmezés talán a szövegek és körülmények ismeretében világosabb lenne…/.

2./ **Gamauf** Teofil (1772-**1841**) soproni lelkész elhunyta után Schedius Lajos **1842**-ben az egyetemes konvent részére saját pénzen megvette és a levéltárban (EOL) letétette. Az anyagot majd Kanya Pál tanár, levéltáros fogja rendezni (Böröcz Enikő 1993-as kéziratkatalógusa lt.története 4.o.: ír erről)

Az egyetemes pénztár nem tudta kifizetni Schediusnak a pénzt, ezért **1846**-ban Mária Dorottya fizette ki helyettük. A Bauhofer-naplóból kiderül, hogy ez jelentős összegbe került, mert már saját ékszereit is „mozgósítani” kellett. Bauhofer emiatt elismerését fejezi ki Mária Dorottyának.

1846.febr.20.: Mária Dorottyánál B. beszámolt útjáról. Mivel azonban megtudtuk, hogy **Schedius** megvásárolta a **Gamauf**-féle kéziratokat, elhatároztuk, hogy Székáccsal tanácskozni kéne, hogyan tudja ezt Mária Dorottya megvenni![[2]](#footnote-2)

1846.febr,.23-én Mária Dorottyánál Székács és Bauh. az egyháztört-i forrásokról tanácskoznak. Egy főleg a nép részére ismeretterjesztő, **népszerű egyháztörténetre** lenne szükség. Mindketten megkapták a feladatukat evvel kapcsolatban.

1846.márc.20.: Bauh. Mária Dor-ánál újra a beszerzendő egyháztörténeti kéziratokról beszélnek. Szeretne Merle d’Aubignével Württembergben találkozni, megbeszélni vele, hogy bevezetést írjon az **írandó egyháztörténet** elé. Barth pedig egy népszerű egyháztörténetet írna.

Itt egy nagyon nemes oldaláról ismerte meg a hercegnőt, aki elmondta, hogy a kéziratok kifizetése olyan jelentős összeg, hogy ékszereit is „fel kell áldoznia”. Bauh. kiemeli a nádorné nagylelkűségét.

1846.júl.20. Mária Dor. württembergi utazása előtti készülődés keretében: Bauh. lakásában a **Gamauf-féle egyháztörténeti** kéziratok és könyvek egy ládába kerültek.

Prof. Kanya összeállítja a kéziratok, könyvek listáját, hogy semmi ne vesszen el, mert Merle d’Aubigné a kéziratokat átvenné a magyarországi reformációtört. megírása érdekében. /azaz a megvett anyagot Mária Dor. elviszi magával Württembergbe, hogy ott ezek segítség az egyháztört. megírását/.

Ez alkalomból Már.Dor. megígérte, hogy a Bauh. által magyarra lefordított Duisburger katekizmus kinyomtatása érdekében Tübingenben eljár.

1846.júl.23. Bauhofernek temetés jött közbe, így nem tud részt venni a pesti lelkészmegbeszélésen, ezért a **beszerzendő kéziratokért /járó összeget?/** Székács lelkésznek átutalja/átküldi?.

Gamauf-kéziratok a soproni evang. és az EOL AGE-gyűjteményben

Info: Krisch A-tól telefonon megkérdeztem: a **soproni gyűjteményben** is van / vagy megvan? a Gamauf-gyűjtemény. Kérdés, hogy az EOL-beli 12 kötet hogy viszonylik a soproni – nagyjából ugyancsak – 12 kötettel… vagy részben/egészben más… Ez a gyűjtemény is elérhető az interneten: próbáltam összevetni, az elejébe belenézve, nemigen találtam hasonlóságot…talán mégis egy másik műről van szó…/.

EOL AGE Gamauf-kéziratok 12 kötetet tesznek ki.   
Jelzetük: EOL AGE IV.e.13/I-XII.   
  
Címe: Miscellanea Soproniensia: Sammlung wichtiger Schriften über Ödenburg, besonders die Geschichte der evangelischen Kirche daselbst betreffend. Veranstaltet durch Gottlieb Gamauf Prediger in Ödenburg 19.sz. első fele, Német, latin, magyar, Possessor Mária Dorottya.   
Katalógus: Böröcz Enikő: Az Evangélikus Országos Levéltár (Budapest) kéziratkatalógus, Budapest: OSZK, 1993, 48-77.l. Az interneten (Medit): olvasható, ha szükséges papírpéldányt tudunk adni /ha egyszer itt vagy GYT-ülésen és szólsz.../.   
<https://medit.lutheran.hu/site/konyv/2969>   
  
Készült egy régi jegyzék is, mely 1912-ben jelent meg nyomtatásban (Góbi Imre szerk.), interneten ez is elérhető (eből is tudunk példányt adni):   
<https://medit.lutheran.hu/site/konyv/2188#book/>   
  
Az AGE-kéziratos anyag teljes egészében elérhető az interneten (Hungaricana), olvasható, nagyítható...:   
<https://library.hungaricana.hu/hu/view/EOL_AGE_04_e_13_01/?pg=0&layout=s>

Felj. CzM. 2024.szept.27./30.

1. G.Hausmann szerint Munkács egy állami börtön jelent itt, tehát, hogy emiatt a „veszélyes tartalmú” kéziratok miatt börtönbe kerülhet. Tehát a 17.szd. prot. értelmezése még akkor sem volt kívánatos az állami szempontjából?! [↑](#footnote-ref-1)
2. vö. korábban az információval, amely szerint a győri lelkész már magához vette a kéziratokat [↑](#footnote-ref-2)